PMIndiaData/PMIndiaSum huggingface dataset:
મંત્રી મંડળે જમ્મુ અને કાશ્મીર સનદી સેવાઓ (વિકેન્દ્રીકરણ અને ભરતી) કાયદાના સંબંધમાં જમ્મુ અને કાશ્મીર રીઓર્ગેનાઈઝેશન (રાજ્યના કાયદાઓને અનુકૂળ કરવા) સેકન્ડ ઓર્ડર, 2020ની ફાળવણીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રી મંડળની બેઠકે જમ્મુ અને કાશ્મીર રીઓર્ગેનાઈઝેશન એક્ટ, 2019ના સેક્શન 96 અંતર્ગત જાહેર કરવામાં આવેલ જમ્મુ અને કાશ્મીર (રાજ્યના કાયદાઓને અનુકૂળ કરવા) સેકન્ડ ઓર્ડર, 2020 માટે પોતાની પૂર્વવર્તી મંજૂરી આપી દીધી છે. આ ઓર્ડર દ્વારા જમ્મુ અને કાશ્મીર સનદી સેવાઓ (વિકેન્દ્રીકરણ અને ભરતી) એક્ટ (એક્ટ નંબર
પ્રધાનમંત્રીએ ઇઝ ઑફ ડૂઇંગ બિઝનેસ ગ્રાન્ડ ચેલેન્જ લોંચ કરી, ઉદ્યોગ જગતનાં પ્રતિનિધિઓને સંબોધન કર્યુ

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં લોક કલ્યાણ માર્ગ ખાતે એક કાર્યક્રમમાં ઇઝ ઑફ ડૂઇંગ બિઝનેસ ગ્રાન્ડ ચેલેન્જ લોંચ કરી હતી. આ પડકારનો ઉદ્દેશ સરકારી પ્રક્રિયાઓ સુધારવા માટે આર્ટિફિશિયલ ઇન્ટેલિજન્સ, ઇન્ટરનેટ ઑફ થિંગ્સ, બિગ ડેટા એનાલીટિક્સ, બ્લોકચેઇન અને અન્ય અત્યાધુનિક ટેકનોલોજી પર આધારિત નવીન વિચારોને આવકારવાનો છે. ગ્રાન્ડ ચેલેન્જ માટેનું પ્લેટફોર્મ સ્ટાર્ટઅપ ઇન્ડિયા પોર્ટલ છે. આ પ્રસંગે પ્રધાનમંત્રીએ એકત્ર થયેલા ઉદ્યોગ જગતનાં પ્રતિનિધિઓ અને અન્ય ઉપસ્થિત લોકોને ભારતનાં “વેપાર-વાણિજ્યને સરળ કરવાનાં રેન્કિંગને સુધારવા (
પ્રધાનમંત્રી આવતીકાલે નાગપુરની મુલાકાતે

પ્રધાનમંત્રી શ્રી નરેન્દ્ર મોદી આવતીકાલે આંબેડકર જયંતી પ્રસંગે નાગપુરની મુલાકાત લઈ રહ્યા છે. પોતાના ટ્વીટર એકાઉન્ટ પરથી કરેલા સંખ્યાબંધ ટ્વીટમાં પ્રધાન મંત્રીશ્રીએ જણાવ્યું છે કે “આવતીકાલે આંબેડકર જયંતિના ખાસ પ્રસંગે નાગપુરની મુલાકાત લેતાં હું અત્યંત સન્માનની લાગણી અનુભવું છું.” નાગપુરમાં ડો. આંબેડકર સાથે ઘનિષ્ઠતાથી સંકળાયેલા સ્થળ દિક્ષાભૂમિ ખાતે હું પ્રાર્થના કરીશ. આવતીકાલે નાગપુરમાં સંખ્યાબંધ પ્રોજેકટસનું ઉદ્દઘાટન થવાનુ છે અને તેની લોકોના જીવન ઉપર હકારાત્મક અસર પડશે. આ વિકાસલક્ષી પ્રોજેકટસમાં આઈઆઈઆઈટી, આઈઆઈએમ અને એઈમ્સ અને કોરાડી થર્મલ વીજમથકના પ્રારંભનો સમાવેશ થાય છે. પ્રધાન મંત્રીશ્રી એક જાહેર સભાને પણ સંબોધન કરશે. હું ડીજીધન મેલાના સમાપન સમારંભમાં જોડાઈશ અને ત્યાં લકી ગ્રાહક યોજના અને ડીજીધન વ્યાપાર યોજનાના મેગા ડ્રોના વિજેતાઓને એવોર્ડ એનાયત કરીશ. અમે ડૉ. આંબેડકરના સપનાં મુજબના મજબૂત, સમૃધ્ધ અને સમાવેશી ભારતના નિર્માણ માટેના અમારા પ્રયાસોમાં અડગ રહીશું.
પ્રધાનમંત્રીશ્રીએ ટ્રાઈની સિલ્વર જ્યુબિલી ઉજવણી નિમિત્તે કાર્યક્રમને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ દ્વારા ટેલિકોમ રેગ્યુલેટરી ઓથોરિટી ઓફ ઈન્ડિયા ( જેવા નિયમનકારો માટે પણ 'સમગ્ર સરકારી અભિગમ' મહત્વપૂર્ણ છે. “આજે નિયમન માત્ર એક ક્ષેત્રની સીમાઓ સુધી મર્યાદિત નથી. ટેકનોલોજી વિવિધ ક્ષેત્રોને એકબીજા સાથે જોડે છે. તેથી જ આજે દરેક વ્યક્તિ સહયોગી નિયમનની જરૂરિયાત અનુભવી રહી છે. આ માટે જરૂરી છે કે તમામ નિયમનકારો એકસાથે આવે, સામાન્ય પ્લેટફોર્મ વિકસાવે અને વધુ સારા સંકલન માટે ઉકેલો શોધે,”એમ પ્રધાનમંત્રીએ કહ્યું.
મંત્રીમંડળે રાંચીમાં હેવી એન્જિનીયરિંગ કોર્પોરેશન (એચઇસી) લિમિટેડ દ્વારા ઝારખંડ સરકારને જમીનના હસ્તાંતરણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં રાંચીમાં સ્થિત હેવી એન્જિનીયરિંગ કોર્પોરેશન (એચઇસી) લિમિટેડ દ્વારા હાલ ઉપયોગ ન થતી જમીનના મોનેટાઇઝેશન (મુદ્રીકરણ) માટે મંજૂરી આપવામાં આવી હતી. તેમાં કંપનીની 675.43 એકર જમીનનું હસ્તાંતરણ ઝારખંડ સરકારને થશે. તેનાથી એચઇસીને રૂ. 742.98 કરોડનું ભંડોળ ઊભું કરવામાં મદદ મળશે અને આ નાણાંનો ઉપયોગ કર્મચારીઓની બાકી નીકળતી રકમ ચુકવવા માટે થશે, જેમાં નિવૃત્ત કર્મચારીઓને ગ્રેચ્યુઇટી, પીએફ, લીવ એન્કેશમેન્ટ અને નિવૃત્તિના અન્ય લાભ સામેલ છે. નાણાં એચઇસીને સરકારી બાકી નીકળતી રકમ, બેંકર્સની બાકી નીકળતી રકમ અને અન્ય તાત્કાલિક જવાબદારીઓ અદા કરવા માટે પણ થશે. જમીનનું હસ્તાંતરણ ઝારખંડ સરકારની તેના સ્માર્ટ સિટી પ્રોજેક્ટ અને જાહેર જનહિતમાં રાંચીમાં અન્ય વિકાસલક્ષી પ્રોજેક્ટ્સ માટે જરૂરિયાતો પણ પૂર્ણ કરશે.
કેબિનેટે ભારતીય ટપાલ સેવા (આઇપીઓ)ની કેડર સમીક્ષાને પૂર્વ વ્યાપી મંજૂરી આપી

કેન્દ્રીય મંત્રીમંડળે પ્રધાનમંત્રી શ્રી નરેન્દ્ર મોદીની અક્ષ્યક્ષતામાં ભારતીય ટપાલ સેવા (આઇપીઓ)ની કેડર સમીક્ષાને પૂર્વવ્યાપી મંજૂરી આપી દીધી છે. કેડર સમીક્ષા કાર્યકારી જરૂરિયાતોના આધાર પર મુખ્યાલય તથા ફિલ્ડ બંને જગ્યાઓ પર કાર્યકારી જરૂરિયાતોને પૂરી કરવા તથા કેડર માળખાને મજબૂત કરવામાં ટપાલ વિભાગને સક્ષમ બનાવશે, જેનાથી સમીક્ષા કરવા તથા ગ્રાહકોની જરૂરિયાતોને પ્રભાવશાળી રીતે પૂરી કરવા, વર્તમાન ઠરાવને દૂર કરવા તથા ભારતીય ટપાલ સેવાના અધિકારીઓની કારકિર્દીની સંભાવનાઓમાં સુધારો કરવા માટે વધારે તકો મળશે. આ પ્રસ્તાવ અંતર્ગત ઘણા મહત્વના નિર્ણય લેવાશે, જેમાં એપેક્સ સ્કેલમાં મહાનિદેશક (ડાક સંચાલન)ના પદ, એચએજી + સ્કેલમાં અપર મહાનિદેશક (સમન્વય)નું પદ, એચએજી સ્તર પર એક પદ, એસએજી સ્તર પર 5 પદ અને જીએજી સ્તર પર 4 પદોનું સૃજન કરવામાં આવશે. અને તે ઉપરાંત એસટીએસથી પદાન્વિત કરીને જેટીએસ સ્તર પર 84 પદોને વધારવામાં આવશે તથા કુલ નવા પદોના પ્રસ્તાવોના સમાયોજન માટે એસટીએસના 96 પદોનું કામ કરવામાં આવશે અને આ અંતર્ગત કેડરમાં પદોની કુલ સંખ્યામાં કોઇ પરિવર્તન નહીં આવે. આ તમામ કાર્યવાહી શરૂ કરવા માટે, નાણા મંત્રાલય તથા કાર્મિક, લોક ફરિયાદ તથા પેન્શન મંત્રાલયની સાથે સીઆરસી ભલામણો પર જરૂરી વિચાર વિમર્શ વિધિવત પૂરું થઇ ચૂક્યું છે. ખર્ચ વિભાગે પ્રસ્તાવને ‘અનાપત્તિ ’ પ્રદાન કરી દીધી છે.
નેપાળના લુમ્બિની ખાતે બુદ્ધ જયંતીની ઉજવણી

પ્રધાનમંત્રી શ્રી નરેન્દ્ર મોદીએ નેપાળના લુમ્બિની ખાતે ઇન્ટરનેશનલ કન્વેન્શન સેન્ટર અને મેડિટેશન હોલમાં 2566મી બુદ્ધ જયંતીની ઉજવણીમાં હાજરી આપી હતી. તેમની સાથે નેપાળના પ્રધાનમંત્રી મહામહિમ શેર બહાદુર દેઉબા અને તેમના જીવનસાથી ડૉ. આરઝુ રાણા દેઉબા. નેપાળના માનનીય સંસ્કૃતિ, પર્યટન અને નાગરિક ઉડ્ડયન મંત્રી શ્રી પ્રેમ બહાદુર આલે, જેઓ લુમ્બિની ડેવલપમેન્ટ ટ્રસ્ટ (એલડીટી)ના અધ્યક્ષ છે, લુમ્બિનીના માનનીય મુખ્યમંત્રી શ્રી કુલ પ્રસાદ કે.સી.,
પ્રધાનમંત્રીએ ‘સીપીએસઈ સંમેલન’ને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હી સ્થિત વિજ્ઞાન ભવનમાં આયોજિત ‘સીપીએસઈ સંમેલન’માં હાજરી આપી હતી. આ દરમિયાન પ્રધાનમંત્રી સમક્ષ વિવિધ વિષયો (થીમ) પર રજૂઆતો કરવામાં આવી હતી, જેમાં વેપાર, શાસન વ્યવસ્થા, માનવ સંસાધનનું વ્યવસ્થાપન, નાણાકીય પુનર્ગઠન, નવોન્મેષ અને ટેકનોલોજી તથા નવા ભારત માટે વિઝન 2022 સામેલ છે. આ પ્રસંગે ઉપસ્થિત લોકોને સંબોધિત કરતાં પ્રધાનમંત્રીએ આ સંમેલનને જાહેર ક્ષેત્રની દિશામાં એક નવી શરૂઆત સમાન ગણાવ્યુ હતું. આ પ્રસંગે થયેલી રજૂઆતોની પ્રશંસા કરતાં પ્રધાનમંત્રીએ કહ્યું હતું કે, કેન્દ્ર સરકારે જાહેર ક્ષેત્રનાં સાહસો (પીએસયુ)ને તેમનાં સંચાલનમાં વ્યાપક સ્વતંત્રતા આપી છે, જેથી તેઓ પોતાનું પ્રદર્શન સુધારી શકે. તેમણે કહ્યું હતું કે, પીએસયુએ સ્વતંત્રતા પછી રાષ્ટ્રનિર્માણ અને દેશનાં અર્થતંત્રમાં નોંધપાત્ર પ્રદાન કર્યું છે. તેમણે કહ્યું હતું કે, જાહેર ક્ષેત્રનાં સાહસો (પીએસઈ) માટે નફો કરવો અને સામાજિક લાભનું સર્જન કરવું બંને અત્યંત મહત્ત્વપૂર્ણ છે. પીએસઈ કર્મચારીઓનાં નોંધપાત્ર યોગદાન માટે તેમની પ્રશંસા કરીને પ્રધાનમંત્રીએ કહ્યું હતું કે, વીજળીની સુવિધાથી વંચિત તમામ ગામડાઓમાં વીજળી પહોંચાડવી અને ગરીબોને એલપીજી કનેક્શન સુલભ કરાવવા, જેવા મુખ્ય સરકારી લક્ષ્યાંકોને પાર પાડવા પીએસઈ કર્મચારીઓની મહેનત વિના સંભવિત નથી. પ્રધાનમંત્રીએ કહ્યું હતું કે, ભૂતકાળમાં પ્રાપ્ત વિશિષ્ટ પ્રતિષ્ઠા જ પર્યાપ્ત નથી, પરંતુ નવાં પડકારોને અનુરૂપ પોતાને ઢાળવા પણ અત્યંત મહત્ત્વપૂર્ણ છે. તેમણે કહ્યું હતું કે, ઉદ્યોગસાહસ અને નવીનતા 21મી સદીમાં માર્ગદર્શક સિદ્ધાંત હોવા જોઈએ. તેમણે કહ્યું હતું કે, પ્રોત્સાહન, કલ્પના અને સંસ્થાનું નિર્માણ – સફળતા માટેની ત્રણ ચાવી છે. પ્રધાનમંત્રીએ પીએસઈને આહ્વાન કર્યું હતું કે, તેઓ ટેકનોલોજી અને પ્રક્રિયાઓમાં પરિવર્તન મારફતે ‘નવા ભારત’નું નિર્માણ કરવામાં મદદ કરે. તેમણે કહ્યું હતું કે, આ માટે પીએસઈને ‘5-
પ્રધાનમંત્રીએ ગુજરાતમાં થયોલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગુજરાતનાં વિવિધ વિસ્તારોમાં કમોસમી વરસાદ અને તોફાનને કારણે થયેલી જાનહાનિ પર શોકની લાગણી વ્યક્ત કરી છે. પ્રધાનમંત્રીએ કહ્યું હતું કે, “ગુજરાતનાં વિવિધ વિસ્તારોમાં કમોસમી વરસાદ અને તોફાનને કારણે થયેલી જાનહાનિને કારણે વ્યથિત છું. હું પીડિતોનાં પરિવારજનોને દિલાસો આપું છું. સરકારી વિભાગો સ્થિતિ પર નજર રાખી રહ્યાં છે. અસરગ્રસ્ત લોકોને શક્ય તમામ સહાય કરવામાં આવી રહી છે.” પ્રધાનમંત્રીએ ગુજરાતનાં વિવિધ વિસ્તારોમાં કમોસમી વરસાદ અને તોફાનને કારણે જીવ ગુમાવનાર લોકોનાં પરિવારજનો માટે પ્રધાનમંત્રીનાં રાષ્ટ્રીય રાહત ભંડોળમાં દરેક કુટુંબને રૂ. 2 લાખની સહાય મંજૂર કરી છે. પ્રધાનમંત્રીએ ગુજરાતનાં વિસ્તારોમાં કમોસમી વરસાદ અને તોફાનને કારણે ઇજાગ્રસ્ત થયેલી દરેક વ્યક્તિ માટે પણ રૂ. 50,000ની સહાય મંજૂર કરી છે.
પ્રધાનમત્રી શ્રી નરેન્દ્ર મોદી 12 ઓક્ટોબરના રોજ  એનએચઆરસીના સ્થાપના દિવસના રજત જયંતી સમારોહમાં ભાગ લેશે

પ્રધાનમંત્રી શ્રી નરેન્દ્ર મોદી 12 ઓક્ટોબરના રોજ નવી દિલ્હીમાં રાષ્ટ્રીય માનવ અધિકાર આયોગ (એનએચઆરસી)ના સ્થાપના દિવસના રજત જયંતી સમારોહમાં ભાગ લેશે. પ્રધાનમંત્રી આ પ્રસંગે એક ટપાલ ટિકીટ અને ખાસ કવરનું અનાવરણ કરશે. તેઓ એનએચઆરસીની વેબસાઈટના નવા સંસ્કરણનો શુભારંભ કરાવશે. આ વેબસાઈટ ખાસ જરૂરિયાત ધરાવતા લોકો માટે વધારે અનુકૂળ અને સગુમ્ય હશે. પ્રધાનમંત્રી સભાને પણ સંબોધન કરશે.
પ્રધાનમંત્રી 27 સપ્ટેમ્બરના રોજ પ્રધાનમંત્રી ડિજિટલ સ્વાસ્થ્ય અભિયાનનો શુભારંભ કરશે

એક ઐતિહાસિક પહેલ અંતર્ગત પ્રધાનમંત્રી શ્રી નરેન્દ્ર મોદી 27 સપ્ટેમ્બર, 2021ના રોજ સવારે 11 વાગ્યે વીડિયો કોન્ફરન્સિંગના માધ્યમથી પ્રધાનમંત્રી ડિજિટલ સ્વાસ્થ્ય અભિયાન (પીએમ–ડીએચએમ)નો શુભારંભ કરશે. તેના પછી પ્રધાનમંત્રી આ પ્રસંગે સંબોધન પણ કરશે. પ્રધાનમંત્રીએ 15 ઓગસ્ટ, 2020ના રોજ લાલ કિલ્લાની પ્રાચીર પરથી રાષ્ટ્રીય ડિજિટલ સ્વાસ્થ્ય અભિયાનની પાયલટ પરિયોજનાની ઘોષણા કરી હતી. વર્તમાનમાં, પીએમ–ડીએચએમ 6 કેન્દ્રશાસિત પ્રદેશોમાં પ્રારંભિક તબક્કામાં લાગુ કરવામાં આવી રહ્યું છે. પીએમ–ડીએચએમનો રાષ્ટ્રવ્યાપી શુભારંભ એનએચએની આયુષ્માન ભારત પ્રધાનમંત્રી જન આરોગ્ય યોજના (એબી પીએમ–જેએવાય)ની ત્રીજી વર્ષગાંઠ સાથે જ કરવામાં આવી રહ્યો છે. આ પ્રસંગે કેન્દ્રીય આરોગ્ય મંત્રી પણ ઉપસ્થિત રહેશે. પ્રધાનમંત્રી ડિજિટલ સ્વાસ્થ્ય મિશન (પીએમ–ડીએચએમ) વિશેઃ જન, ધન, આધાર અને મોબાઈલ (જેએએમ) ટ્રિનિટી અને સરકારની અન્ય ડિજિટલ પહેલો તરીકે તૈયાર બુનિયાદી માળખાના આધારે, પીએમ–ડીએચએમ સ્વાસ્થ્ય સંબંધિત વ્યક્તિગત જાણકારીની સુરક્ષા, ગોપનીયતા અને ગુપ્તતાને સુનિશ્ચિત કરીને એક વિસ્તૃત શ્રૃંખલાની જોગવાઈના માધ્યમથી ડેટા, માહિતી અને જાણકારીનું એક સહજ ઓનલાઈન પ્લેટફોર્મ તૈયાર કરશે જેનાથી બુનિયાદી માળખાકીય સેવાઓની સાથે–સાથે અંતર–પ્રચાલનીય અને માપદંડ આધારિત ડિજિટલ પ્રણાલીનો વિધિવત લાભ ઉઠાવી શકાશે. આ અભિયાન અંતર્ગત નાગરિકોની સહમતિથી સ્વાસ્થ્ય રેકોર્ડ સુધી પહોંચ અને આદાન–પ્રદાનને સક્ષમ બનાવી શકાશે. …
28.10.2018ના રોજ મન કી બાતના 49માં સંસ્કરણમાં પ્રધાનમંત્રીના સંબોધનનો મૂળપાઠ

મારા પ્રિય દેશવાસીઓ, આપ સૌને નમસ્કાર. 31 ઓક્ટોબર આપણા સૌના પ્રિય સરદાર વલ્લભભાઈ પટેલની જયંતી, અને દર વર્ષની જેમ ‘
પ્રધાનમંત્રીએ રાષ્ટ્રીય દરિયાઈ દિવસ પર ભારતના ગૌરવશાળી દરિયાઈ ઈતિહાસને યાદ કર્યો

પ્રધાનમંત્રી શ્રી નરેન્દ્ર મોદીએ રાષ્ટ્રીય દરિયાઈ દિવસ પર ભારતના ગૌરવશાળી દરિયાઈ ઈતિહાસને યાદ કર્યો છે. ભારતના આર્થિક વિકાસ માટે મેરીટાઇમ સેક્ટરનું મહત્વ જણાવતા તેમણે કહ્યું હતું કે છેલ્લાં 8 વર્ષમાં ભારત સરકારે પોર્ટ આધારિત વિકાસ પર ધ્યાન કેન્દ્રીત કર્યું છે જે આર્થિક વિકાસ અને આત્મનિર્ભર ભારત બનાવવા માટે જરૂરી છે. તેમણે એ વાત પર પણ ભાર મૂક્યો કે ભારત સરકાર દરિયાઈ ઈકો-સિસ્ટમ અને વિવિધતાને સુનિશ્ચિત કરવા માટે પૂરતી કાળજી લઈ રહી છે. ટ્વીટ્સના થ્રેડમાં પ્રધાનમંત્રીએ કહ્યું; "આજે, નેશનલ મેરીટાઇમ ડે પર આપણે આપણા ગૌરવશાળી મેરીટાઇમ ઈતિહાસને યાદ કરીએ છીએ અને ભારતના આર્થિક વિકાસ માટે દરિયાઈ ક્ષેત્રના મહત્વને ઉજાગર કરીએ છીએ. છેલ્લાં 8 વર્ષમાં આપણે દરિયાઈ ક્ષેત્રે નવી ઊંચાઈઓ સર કરી છે અને વેપાર અને વ્યાપારી પ્રવૃત્તિઓને વેગ આપવા માટે યોગદાન આપ્યું છે." "છેલ્લાં 8 વર્ષોમાં ભારત સરકારે પોર્ટ-નેતૃત્વના વિકાસ પર ધ્યાન કેન્દ્રીત કર્યું છે જેમાં પોર્ટની ક્ષમતાઓનું વિસ્તરણ અને હાલની સિસ્ટમોને વધુ કાર્યક્ષમ બનાવવાનો સમાવેશ થાય છે. ભારતીય ઉત્પાદનોને નવા બજારોમાં પ્રવેશ મળે તેની ખાતરી કરવા માટે જળમાર્ગોનો ઉપયોગ કરવામાં આવી રહ્યો છે." "જ્યારે અમે આર્થિક પ્રગતિ માટે દરિયાઈ ક્ષેત્રનો લાભ લઈ રહ્યા છીએ અને આત્મનિર્ભર ભારતનું નિર્માણ કરી રહ્યા છીએ, ત્યારે આપણે દરિયાઈ ઇકો-સિસ્ટમ અને વિવિધતાને સુનિશ્ચિત કરવા માટે પણ પૂરતી કાળજી લઈ રહ્યા છીએ જેના પર ભારતને ગર્વ છે."
પ્રધાનમંત્રીએ નવરાત્રીના શુભ અવસર પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નવરાત્રીના શુભ અવસર પર લોકોને શુભેચ્છા પાઠવી છે. નવરાત્રિની શરૂઆતમાં શ્રી મોદીએ શૈલપુત્રી દેવીની પણ પ્રાર્થના કરી અને દેવીની કૃપા, સુખ, આરોગ્ય અને સૌભાગ્યની કામના કરી. ટ્વીટ્સની શ્રેણીમાં, પ્રધાનમંત્રીએ ટ્વીટ કર્યું; "આપ સૌને શક્તિની ઉપાસનાના મહાન તહેવાર નવરાત્રીની ખૂબ ખૂબ શુભેચ્છાઓ. આસ્થા અને આસ્થાનો આ શુભ અવસર દરેકના જીવનમાં નવી ઊર્જા અને નવો ઉત્સાહ પ્રેરિત કરે. જય માતા દી!" "वन्दे वाञ्छितलाभाय चन्द्रार्धकृतशेखराम्‌। वृषारूढां शूलधरां शैलपुत्रीं यशस्विनीम्‌ ।। આજથી દેવી શૈલપુત્રીની આરાધના સાથે નવરાત્રીનો પ્રારંભ થઈ રહ્યો છે. હું ઈચ્છું છું કે તેમની કૃપાથી દરેકનું જીવન સુખ, સૌભાગ્ય અને સ્વાસ્થ્યથી ભરેલું રહે."
સચિવોના બે જૂથોએ પ્રધાનમંત્રી સમક્ષ શિક્ષણ અને આપત્તિ નિવારણ પર વિચારો પ્રસ્તુત કર્યા

ભારત સરકારના સચિવોના બે જૂથોએ આજે પ્રધાનમંત્રી શ્રી નરેન્દ્ર મોદી સમક્ષ શિક્ષણ અને આપત્તિ નિવારણ પર વિચારો પ્રસ્તુત કર્યા હતા. આ પ્રસંગે કેન્દ્રીય મંત્રીઓ અને નીતિ આયોગના અધિકારીઓ પણ ઉપસ્થિત હતા. આ સાથે શાસન સાથે સંબંધિત વિવિધ વિષયો પર વર્તમાન શ્રેણીમાં કુલ નવ પ્રેઝન્ટેશન પૂર્ણ થયા છે. આ પ્રેઝન્ટેશનના અંતે પ્રધાનમંત્રીએ ભાર મૂક્યો હતો કે કેન્દ્ર સરકાર નવા વિચારો સ્વીકારવા આતુર છે. તેમણે તમામ સચિવોને સંપૂર્ણ વિચાર કરવાનો અને નક્કર પરિણામોને પ્રાથમિકતા આપવાની અપીલ કરી હતી.
વૈશ્વિક કોવિડ-19 શિખર બેઠકમાં પ્રધાનમંત્રીની ટિપ્પણીઓ: મહામારીનો અંત લાવીએ અને વધુ સારી આરોગ્ય સલામતીના નિર્માણના હવે પછીના કદમ માટે તૈયાર થઈએ

મહાનુભાવો, કોવિડ-19 મહામારી અભૂતપૂર્વ વિક્ષેપ બની રહી. અને, એ હજી સમાપ્ત થઈ નથી. વિશ્વભરમાં હજુ ઘણા હિસ્સાઓમાં રસીકરણ બાકી છે. એટલે જ રાષ્ટ્રપતિ શ્રી બાઇડેન દ્વારા આ પહેલ સમયસરની અને આવકાર્ય છે. મહાનુભાવો, ભારતએ હંમેશા માનવતાને એક પરિવાર ગણી છે. ભારતના ફાર્માસ્યુટિકલ ઉદ્યોગે ખર્ચ અસરકારક નિદાન કિટ્સ, દવાઓ, તબીબી સાધનો અને પીપીઈ કિટ્સ બનાવી છે. આ ઘણા વિક્સતા દેશોને પરવડે એવા વિકલ્પો પૂરા પાડી રહ્યાં છે. અને, અમે 150થી વધુ દેશોને દવાઓ અને તબીબી પુરવઠો વહેંચ્યો છે. ભારતમાં વિશ્વની પહેલી ડીએનએ આધારિત રસી સહિત બે સ્વદેશી રીતે વિક્સાવાયેલી રસીઓને “ઈમરજન્સી યુઝ ઑથોરાઇઝેશન” મળ્યું છે. વિવિધ રસીઓના લાયસન્સ્ડ ઉત્પાદનમાં પણ ઘણી ભારતીય કંપનીઓ સંકળાયેલી છે. આ વર્ષની શરૂઆતમાં, અમે અન્ય 95 દેશો તેમજ સંયુક્ત રાષ્ટ્રો શાંતિ રક્ષકો સાથે રસી ઉત્પાદનને વહેંચ્યું હતું અને અમે જ્યારે બીજી લહેરમાંથી પસાર થઈ રહ્યા હતા ત્યારે એક પરિવારની જેમ વિશ્વ પણ ભારતની સાથે ઊભું રહ્યું હતું. ભારતને જે પરસ્પરાવલંબન અને સમર્થન મળ્યું છે એ માટે હું આપ સૌનો આભાર માનું છું. મહાનુભાવો, ભારત હવે વિશ્વનું સૌથી મોટું રસીકરણ અભિયાન ચલાવી રહ્યું છે. તાજેતરમાં, અમે એક જ દિવસમાં આશરે 2.5 કરોડ લોકોને રસી આપી હતી. અમારી પાયાની આરોગ્ય વ્યવસ્થાએ અત્યાર સુધીમાં 80 કરોડથી વધુ ડૉઝ આપ્યા છે. 20 કરોડથી વધુ ભારતીયોનું રસીકરણ પૂર્ણ થયું છે. આ અમારા કો-વિન તરીકે જાણીતા નવીન ડિજિટલ પ્લેટફોર્મના ઉપયોગ થકી સમર્થ બન્યું છે. વહેંચણીની ભાવનાને અનુરૂપ, ભારતે કો-વિન તેમજ અન્ય ઘણાં ડિજિટલ સમાધાનોને ઓપન સોર્સ સૉફટવેર તરીકે મુક્ત રીતે ઉપલબ્ધ કરાવ્યા છે. મહાનુભાવો, નવી અને નવી ભારતીય રસીઓ વિક્સાવાઇ રહી છે ત્યારે અમે હાલની રસીઓની ઉત્પાદન ક્ષમતાને પણ વધારી રહ્યા છીએ. અમારું ઉત્પાદન વધતા, અમે અન્યોને પણ રસી પુરવઠો ફરી શરૂ કરી શકીશું. આ માટે, કાચી સામગ્રીની પુરવઠાની સાંકળ ખુલ્લી રાખવી જ રહી. અમારા ક્વૉડ ભાગીદારોની સાથે અમે ઇન્ડો-પેસિફિક પ્રદેશ માટે રસી ઉત્પાદન કરવા ભારતની નિર્માણ શક્તિઓનો લાભ લઈ રહ્યા છીએ. ભારત અને દક્ષિણ આફ્રિકાએ કોવિડ રસીઓ, નિદાન સામગ્રી અને દવાઓ માટે વિશ્વ વ્યાપાર સંગઠન-ડબલ્યુટીઓ ખાતે …
દેશ આજે સ્વચ્છતાની નવી વાર્તાઓ લખી રહ્યો છેઃ પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે જનભાગીદારીએ દેશના વિકાસમાં નવી ઊર્જા પ્રદાન કરી છે અને સ્વચ્છ ભારત અભિયાન તેનું ઉદાહરણ છે. શ્રી મોદીએ કહ્યું કે શૌચાલયનું નિર્માણ હોય કે કચરાનો નિકાલ હોય, વારસાની જાળવણી હોય કે સ્વચ્છતા માટેની સ્પર્ધા હોય, દેશ આજે સ્વચ્છતાના ક્ષેત્રમાં નવી વાર્તાઓ લખી રહ્યો છે. પ્રધાનમંત્રીએ ટ્વીટ કર્યું; “લોકભાગીદારી દેશના વિકાસમાં કઈ રીતે નવી ઊર્જા ભરી શકે છે, સ્વચ્છ ભારત અભિયાન તેનો સીધો પુરાવો છે. શૌચાલયનું નિર્માણ હોય કે કચરાનો નિકાલ, ઐતિહાસિક વારસાની જાળવણી હોય કે સ્વચ્છતા માટેની સ્પર્ધા હોય, દેશ આજે સ્વચ્છતાના ક્ષેત્રમાં નવી વાર્તાઓ લખી રહ્યો છે."
ભારત-નેધરલેન્ડ્સ વર્ચ્યુઅલ શિખર મંત્રણા

ભારતીય પ્રધાનમંત્રી શ્રી નરેન્દ્ર મોદી અને નેધરલેન્ડ્સના પ્રધાનમંત્રી શ્રી માર્ક રુટ્ટે આજે એક વર્ચ્યુઅલ શિખર મંત્રણા યોજી હતી. માર્ચ 2021માં યોજાયેલી ચૂંટણી જીત્યા બાદ પ્રધાનમંત્રી રુટ્ટે પહેલી વાર આ પ્રકારની ઉચ્ચ કક્ષાની મંત્રણા યોજી હતી. પ્રધાનમંત્રી શ્રી નરેન્દ્ર મોદીએ નેધરલેન્ડ્સની ચૂંટણી જીતવા બદલ અને સળંગ ચોથી ટર્મ માટે નેધરલેન્ડ્સના પ્રધાનમંત્રી બનવા બદલ માર્ક રુટ્ટને અભિનંદન પાઠવ્યા હતા. ભારત અને નેધરલેન્ડ્સ વચ્ચે મજબૂત અને સ્થિર સંબંધો છે. લોકશાહીના મૂલ્યો, કાયદા કાનૂન અને માનવ અધિકારોના આદર જેવી બાબતોમાં બંને દેશનું વલણ સમાન હોવાને કારણે બંને દેશ વચ્ચે ઐતિહાસિક મિત્રતા છે. આ શિખર મંત્રણા દરમિયાન બંને દેશના વડાપ્રધાને ભારત અને નેધરલેન્ડ્સ વચ્ચેના દ્વિપક્ષીય સંબંધોની સમીક્ષા કરી હતી અને વેપાર અને આર્થિક બાબતો, જળ સંસાધન, કૃષિ ક્ષેત્ર. સ્માર્ટ સિટી, વિજ્ઞાન અને ટેકનોલોજી, આરોગ્ય અને અવકાશ ક્ષેત્રે સંબંધોમાં વિવિધતા લાવવા તથા વ્યાપ વધારવા એકબીજાના વિચારોનું આદાનપ્રદાન કર્યું હતું. બંને પ્રધાનમંત્રીઓએ જળ સંસાધન આધારિત ક્ષેત્રમાં ભારત-ડચ વચ્ચેની સમજૂતી વધુ મજબૂત બનાવવા માટે જળ અંગે વ્યૂહાત્મક ભાગીદારી રચવા અંગે પણ સહમતિ સાધી હતી. આ ઉપરાંત મંત્રી કક્ષાએ જળ અંગે એક સંયુક્ત કાર્યકારી જૂથનો વ્યાપ વધારવા અંગે પણ સહમત થયા હતા. ભારત અને નેધરલેન્ડ્સના પ્રધાનમંત્રીઓએ જળવાયુ પરિવર્તન, આતંકવાદ અને કોરોનાની મહામારી સામેના વૈશ્વિક પડકારો અને પ્રાંતિય બાબતો અંગે પણ વિચારોની આપ-લે કરી હતી અને હિન્દ-પ્રશાંત મહાસાગર, પુરવઠા શ્રેણી અને વૈશ્વિક ડિજિટલ શાસન જેવા નવા ક્ષેત્રોમાં લચીલાપણા માટે સહમતિ સાધી હતી. પ્રધાનમંત્રી શ્રી નરેન્દ્ર મોદીએ ઇન્ટરનેશનલ સોલાર જોડાણ ( આઇએસએ) અને કુદરતી હોનારતના સમયે સ્થિતિસ્થાપક માળખા (સીડીઆરઆઈ) ક્ષેત્રે સહકાર માટે નેધરલેન્ડ્સનો આભાર માન્યો હતો. પ્રધાનમંત્રી શ્રી મોદીએ હિન્દ-પ્રશાંત નીતિ માટે અને 2023માં ભારતની જી20 પ્રેસિડેન્સીમાં સહકાર સાધવાની તેમની ઇચ્છા અંગે પણ નેધરલેન્ડ્સને આવકાર આપ્યો હતો. બંને દેશના નેતાઓએ આંતરરાષ્ટ્રીય શાંતિ, સ્થિરતા અને વિકાસ માટે પ્રતિબદ્ધતા અને વચનબદ્ધતાનો પુનરોચ્ચાર કર્યો હતો તથા મે 2021માં પોર્ટુગલના પોર્ટો ખાતે યોજાનારી ભારત-ઇયુ નેતાઓની બેઠકની સફળતા અંગે આત્મવિશ્વાસ વ્યક્ત કર્યો હતો.
પ્રધાનમંત્રી મોદી અને ઇઝરાયેલના પ્રધાનમંત્રી વચ્ચે ટેલીફોન પર વાત થઈ

પ્રધાનમંત્રીએ ઇઝરાયેલના પ્રધાનમંત્રી મહામહિમ શ્રી બેન્જામિન નેતાન્યાહૂ સાથે આજે ટેલીફોન પર વાત કરી હતી. બંને નેતાઓએ કોવિડ-19 મહામારી પર અને તેમની સરકારોએ આરોગ્ય સાથે સંબંધિત આ કટોકટીનું સમાધાન કરવા માટે અપનાવેલી વ્યૂહરચના વિશે ચર્ચા કરી હતી. બંને નેતાઓએ રોગચાળા સામે લડવા ભારત અને ઇઝરાયેલ વચ્ચે સંભવિત જોડાણની ચકાસણી કરી હતી, જેમાં ફાર્માસ્યુટિકલ સપ્લાયની ઉપલબ્ધતા વધારવા અને હાઈ ટેકનોલોજીનો ઇનોવેટિવ ઉપયોગ કરવાની બાબત સામેલ છે. તેઓ આ પ્રકારનો સમન્વય સ્થાપિત કરવા સંચારનાં કેન્દ્રિત માધ્યમને જાળવવા સંમત થયા હતા. મહામહિમ શ્રી નેતાન્યાહૂ પ્રધાનમંત્રી સાથે સંમત થયા હતા કે, કોવિડ-19 રોગચાળો આધુનિક ઇતિહાસમાં મહત્ત્વપૂર્ણ વળાંક છે અને સંપૂર્ણ માનવજાતનાં હિતમાં સહિયારા હિતો પર ધ્યાન કેન્દ્રિત કરતા વૈશ્વિકરણના નવા વિઝનમાં જોડાણ માટેની તક પૂરી પાડે છે.
પ્રધાનમંત્રીએ ગુરુદ્વારા બેર સાહિબમાં માથું ટેકવ્યુ

પ્રધાનમંત્રી નરેન્દ્ર મોદીએ આજે સુલ્તાનપુર લોધીમાં ગુરુદ્વારા બેર સાહિબમાં માથું ટેકવ્યું હતું. પ્રધાનમંત્રીની સાથે કેન્દ્રીય ખાદ્ય પ્રસંસ્કરણ ઉદ્યોગ મંત્રી શ્રીમતી હરસિમરત કૌર બાદલ, પંજાબનાં રાજ્યપાલ વી. પી. સિંહ બદનોર અને પંજાબનાં મુખ્યમંત્રી કેપ્ટન અમરિન્દર સિંહ ઉપસ્થિત હતા. ગુરુદ્વારાનાં મુખ્ય સંકુલમાં પ્રધાનમંત્રીએ પ્રાર્થના કરી હતી અને પૂજારીએ આપેલી ચાદર ચઢાવી હતી. પછી પ્રધાનમંત્રી મોદીએ સંકુલની મુલાકાત લીધી હતી અને તેમણે 14 વર્ષથી વધારે સમય શ્રી ગુરુ નાનક દેવજીએ જે બેરનાં વૃક્ષ નીચે ધ્યાન ધર્યું હતું એનાં દર્શન કર્યા હતા. આ મુલાકાત પછી પ્રધાનમંત્રી ડેરા બાબા નાનક રવાના થયા હતાં, જ્યાં તેઓ પેસેન્જર ટર્મિનલ ભવનનું ઉદઘાટન કરશે અને કરતારપુરનાં શ્રદ્ધાળુઓનાં પ્રથમ જૂથને રવાના કરશે.
પ્રધાનમંત્રીએ લોકસભાના સાંસદ મહંત ચાંદ નાથના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ લોકસભાના સાંસદ મહંત ચાંદ નાથના નિધન પર શોક વ્યક્ત કર્યો હતો. પ્રધાનમંત્રીએ કહ્યું હતું કે, અલવરના લોકસભાના સાંસદ મહંત ચાંદ નાથજીના નિધનથી દુઃખ થયું છે. તેમને તેમના સમૃધ્ધ સામાજિક કાર્યો માટે યાદ રખાશે. મારી ઘેરી સંવેદના.
પ્રધાનમંત્રીએ લોકોને મહેશનવમીની શુભકામના પાઠવી

પ્રધાનમંત્રી શ્રી નરેન્દ્રમોદીએ દેશવાસીઓ ને મહેશનવમી પ્રસંગે શુભકામનાઓ પાઠવી છે. પ્રધાનમંત્રીએ કહ્યું “દેશવાસીઓને મહેશનવમીની શુભકામના.આ પર્વ આપણને જન કલ્યાણ માટે પ્રતિબદ્ધ બનવાની પ્રેરણા આપે છે. દેવોના દેવ મહાદેવ અને માં પાર્વતીને મારી પ્રાર્થના છે કે તેઓ સમગ્ર દેશવાસીઓ પર પોતાની કૃપા દ્રષ્ટિ રાખે.
પ્રધાનમંત્રીએ ગુજરાતનાં બાજીપુરામાં પશુચારા પ્લાન્ટ, સિંચાઈ અને પાણી પુરવઠા યોજનાનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે દક્ષિણ ગુજરાતમાં બાજીપુરામાં સુમુલ પશુચારા પ્લાન્ટનું ઉદ્ઘાટન કર્યું હતું. તેમણે ત્રણ લિફ્ટ ઇરિગેશન સ્કીમનું શિલારોપણ પણ કર્યું હતું તથા તાપી જિલ્લામાં વ્યારા શહેર અને જેસિંહપુર-દોલવન જૂથો માટે પીવાનાં પાણીની પુરવઠા યોજનાનું ઉદ્ઘાટન કર્યું હતું. અહીં મોટી જનમેદનની સંબોધતા પ્રધાનમંત્રીએ લાંબા સમય માટે આ ક્ષેત્રમાં કરેલા કામને યાદ કર્યું હતું. તેમણે કહ્યું હતું કે, સુમુલ – સુરત જિલ્લા સહકારી દૂધ ઉત્પાદક મંડળી લિમિટેડે નજીકનાં વિસ્તારોમાં કેટલાંક લોકોને સ્વનિર્ભર બનાવ્યાં છે. તેમણે જણાવ્યું હતું કે, ઉંબરગાંવથી અંબાજી સુધીનાં પટ્ટાની કાયાપલટ થઈ છે અને તેનો લાભ ગુજરાતનાં આદિવાસી સમુદાયને મળ્યો છે. અહીં સુમુલમાં અમે હકારાત્મક પરિણામો જોયા છે, જે સહકાર અને સરકાર ખભેખભો મિલાવીને કામ કરે ત્યારે હાંસલ થઈ શકે છે તેવું પ્રધાનમંત્રીએ કહ્યું હતું. તેમણે જણાવ્યું હતું કે, સુમુલે ખેડૂતો અને ડેરીઓ સંયુક્તપણે કામ કરે ત્યારે સમૃદ્ધિ ફેલાય છે તે દર્શાવ્યું છે. પ્રધાનમંત્રીએ કહ્યું હતું કે, તાપી જિલ્લો ગુજરાતનાં નવા જિલ્લાઓમાંનો એક છે અને તેની નોંધપાત્ર પ્રગતિ જોઈને આનંદ થાય છે. પ્રધાનમંત્રીએ કૃષિ ક્ષેત્રમાં મૂલ્ય સંવર્ધનની અપીલ કરી હતી અને માથાદીઠ દૂધ ઉત્પાદન વધારવા ધ્યાન કેન્દ્રિત કરવા જણાવ્યું હતું.
પ્રધાનમંત્રીએ કોવિડ-19 વિરુદ્ધ ભારતની લડાઇની સમીક્ષા કરી

પ્રધાનમંત્રી શ્રી નરેન્દ્ર મોદીએ કોવિડ-19 મહામારી વિરુદ્ધ ભારતે હાથ ધરેલી કાર્યવાહીની સમીક્ષા કરવા વરિષ્ઠ મંત્રીઓ અને અધિકારીઓ સાથે વિસ્તૃત બેઠક યોજી હતી. આ બેઠકમાં મહામારીના સંદર્ભમાં રાષ્ટ્રીય સ્તરે સ્થિતિ અને તૈયારીઓની સમીક્ષા કરવામાં આવી હતી. આ બેઠકમાં દિલ્હી સહિત જુદા-જુદા રાજ્યો અને કેન્દ્ર શાસિત પ્રદેશોમાં પ્રવર્તી રહેલી પરિસ્થિતિ ઉપર પણ વિચારણા કરવામાં આવી હતી. આ બેઠકમાં ગૃહ મંત્રી, આરોગ્ય મંત્રી, પ્રધાનમંત્રીના અગ્ર સચિવ, કેબિનેટ સચિવ, આરોગ્ય સચિવ,
પ્રધાનમંત્રીએ નાગાલેન્ડના લોકોને રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નાગાલેન્ડના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. પ્રધાનમંત્રીએ કહ્યું, “નાગાલેન્ડના મારા ભાઇઓ અને બહેનો રાજ્યના સ્થાપના દિવસ નિમિત્તે શુભેચ્છાઓ. આ રાજ્ય તેની મહાન સંસ્કૃતિ માટે જાણીતુ છે. નાગલેન્ડના લોકો દયાળુ અને સાહસિક હોય છે. આવનારા વર્ષોમાં નાગાલેન્ડ પ્રગતિની નવી ઊંચાઇઓ પ્રાપ્ત કરે તેવી શુભેચ્છા.”
પ્રધાનમંત્રીએ કુનો ખાતે ચિત્તાના સમાચાર શેર કર્યા

પ્રધાનમંત્રીએ, શ્રી નરેન્દ્ર મોદીએ આજે માહિતી આપી હતી કે ફરજિયાત સંસર્ગનિષેધ પછી, 2 ચિત્તાઓને કુનો વસવાટમાં વધુ અનુકૂલન માટે એક મોટા વિસ્તારમાં છોડવામાં આવ્યા છે. શ્રી મોદીએ ટ્વીટ કર્યું: "સરસ સમાચાર! મને જણાવવામાં આવ્યું છે કે ફરજિયાત સંસર્ગનિષેધ પછી, કુનો નિવાસસ્થાનમાં વધુ અનુકૂલન માટે 2 ચિત્તાઓને મોટા વિસ્તારમાં છોડવામાં આવ્યા છે. અન્યને ટૂંક સમયમાં મુક્ત કરવામાં આવશે. મને એ જાણીને પણ આનંદ થયો કે તમામ ચિત્તા સ્વસ્થ, સક્રિય અને સારી રીતે ગોઠવાઈ ગયા છે. "
પ્રધાનમંત્રી શ્રી મોદીએ અમેરિકાના ઉપરાષ્ટ્રપતિ કમલા હેરિસ સાથે વાત કરી

પ્રધાનમંત્રી શ્રી નરેન્દ્ર મોદીએ આજે અમેરિકાના ઉપરાષ્ટ્રપતિ કમલા હેરિસ સાથે ફોન પર વાત કરી. ઉપરાષ્ટ્રપતિ હેરિસે પ્રધાનમંત્રીને તેમની 'ગ્લોબલ રસી વહેંચણી વ્યૂહરચના'ના ભાગરૂપે ભારત સહિત અન્ય દેશો માટે કોવિડ-19 રસી બનાવવાની અમેરિકાની યોજનાઓ વિશે માહિતગાર કર્યા. પ્રધાનમંત્રીએ અમેરિકી નિર્ણય અને તાજેતરના સમયમાં યુ.એસ. સરકાર, કંપનીઓ અને યુ.એસ.માં ભારતીય ડાયસ્પોરા તરફથી ભારતને તમામ સ્વરૂપોમાં એકતા અને સમર્થન મળ્યું છે તે અંગે ઉપરાષ્ટ્રપતિ હેરિસની પ્રશંસા કરી હતી. બંને નેતાઓએ અમેરિકા અને ભારત વચ્ચે રસી ઉત્પાદનના ક્ષેત્ર સહિત આરોગ્ય પુરવઠાની સાંકળને મજબૂત બનાવવાના ચાલુ પ્રયાસો પર ચર્ચા કરી. તેઓએ રોગચાળાના લાંબા ગાળાના સ્વાસ્થ્ય પ્રભાવને ધ્યાનમાં લેવામાં ભારત-યુ.એસ. ભાગીદારી અને ક્વાડ રસીકરણ પહેલની સંભાવના પર ભાર મૂક્યો. પ્રધાનમંત્રીએ વૈશ્વિક આરોગ્યની સ્થિતિ સામાન્ય સ્થિતિ થયા બાદ તરત જ ઉપરાષ્ટ્રપતિ હેરિસને ભારત આવવા આશા વ્યક્ત કરી હતી.
પ્રધાનમંત્રીએ કચ્છી નવા વર્ષ અષાઢી બીજ નિમિત્તે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ કચ્છી નવા વર્ષ અષાઢી બીજના શુભ પ્રસંગે લોકોને શુભેચ્છા પાઠવી છે. એક ટવીટમાં પ્રધાનમંત્રીએ કહ્યું કે, કચ્છી નવું વર્ષ- અષાઢી બીજ નિમિત્તે મારી કચ્છી ભાઈ-બહેનોને શુભકામનાઓ. "કચ્છની પરંપરાગત કળાઓ અને સંસ્કૃતિને સાચવીને અહીં અને વિદેશમાં સ્થાયી થયેલા ખડતલ અને ખમીરવંતી કચ્છી ભાઈ-બહેનોને મારા રામ રામ."